CELEX: 62017TN0336
Language: da
Date: 2017-05-30 00:00:00
Title: Sag T-336/17: Sag anlagt den 30. maj 2017 — The GB Foods mod EUIPO — Yatecomeré (YATEKOMO)

25.9.2017   
            
            
               DA
            
            
               Den Europæiske Unions Tidende
            
            
               C 318/12
            
         Sag anlagt den 30. maj 2017 — The GB Foods mod EUIPO — Yatecomeré (YATEKOMO)
   (Sag T-336/17)
   (2017/C 318/17)
   Stævningen er affattet på spansk
   
      Parter
   
   
      Sagsøger: The GB Foods, SA (L’Hospitalet de Llobregat, Spanien) (ved advokaterne M. Buganza González og E. Torner Lasalle)
   
      Sagsøgt: Den Europæiske Unions Kontor for Intellektuel Ejendomsret (EUIPO)
   
      Den anden part i sagen for appelkammeret: Yatecomeré SL (Ribadumia, Spanien)
   
      Oplysninger vedrørende sagen for EUIPO
   
   
      Indehaver af det omtvistede varemærke: The GB Foods, SA
   
      Det omtvistede varemærke: EU-ordmærket »YATEKOMO« — EU-varemærke nr. 11 703 568
   
      Sagen for EUIPO: Ugyldighedssag
   
      Den anfægtede afgørelse: Afgørelse truffet den 13. marts 2017 af Femte Appelkammer ved EUIPO (sag R 1506/2016-5)
   
      Påstande
   
   
               —
            
            
               Nærværende sag anses for anlagt med henblik på prøvelse af afgørelse truffet den 13. marts 2017 af Femte Appelkammer ved EUIPO (sag R 1506/2016-5), der gives medhold i sagen, og appelkammerets afgørelse annulleres, hvorefter varemærke nr. 11 703 568 »YATEKOMO« erklæres gyldigt for alle de varer i klasse 29 og 30, for hvilke det oprindeligt blev ansøgt.
            
         
               —
            
            
               Det fastslås, at varemærket »YATEKOMO« har renommé.
            
         
               —
            
            
               EUIPO tilpligtes at stille al den dokumentation, der er blevet fremlagt af sagsøgeren svarende til sagsakterne i sagen for EUIPO om ugyldighed af varemærket »YATEKOMO« til rådighed for Retten med henblik på en analyse af alle de i sagen fremlagte dokumenter.
            
         
               —
            
            
               I henhold til artikel 134 i Rettens procesreglement tilpligtes EUIPO at betale sagsomkostningerne.
            
         
      Anbringender
   
   
               —
            
            
               Varemærket »YATEKOMO« tilsidesætter ikke artikel 8 i forordning nr. 207/2009. EU-ordmærket er ikke uforeneligt med det ældre spanske sammensatte varemærke »ya te comeré el vacío que te llena«.
            
         
               —
            
            
               Varemærke nr. 11 703 568 »YATEKOMO« har opnået et renommé.